Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: pénzügyi lebonyolítása a 217/1998. (XII. 30.) Korm. rendelet 70—77. §-ai (a továbbiakban: Korm. rendelet), valamint e rendelet 33. §-a előírásai alapján részleteiben az
Paragraph Index: 832

1. A SAPARD Hivatal a Pénzügyi Megállapodás szabályai, az általános forgalmi adóról szóló 1992. évi LXXV. törvény előírásai, valamint a SAPARD program tartalmának megfelelően ellenőrzött számlák, dokumentációk alapján indíthatja a kifizetést. Az ellenőrzött számlák alapján a kifizetések végső kedvezményezett történő indításához a SH az alábbi feladatokat látja el: — Minden kedvezményezett részére történő kifizetéshez készít egy-egy átutalási megbízást a támogatás teljes forint összegéről, ahol a terhelendő számla a SAPARD lebonyolítási számla, az elismerendő számla pedig a végső kedvezményezett, illetve számlavezető bankja. — Az átutalási megbízások alapján kitölti a Kincstár részére a „SAPARD támogatások igénylése” formanyomtatványt. A támogatásigénylés kedvezményezettenkénti részletezésben tételesen tartalmazza a kifizetésre váró számlák adatait, a kifizetés összegét, EU és költségvetésből finanszírozott részre bontva. A fenti támogatásokon kívüli forrás tájékoztató jelleggel szerepel rajta. A lista végén összesíti kedvezményezettenként a kifizetendő támogatási összeget forrásonként megbontva és mindösszesen. — Az összesített adatok alapján készít egy utalványt, melynek tartalmaznia kell az összes kifizetés a költségvetési elszámoláshoz és a kincstári feldolgozáshoz szükséges információkat. (Mintája a melléklethez csatolva.) Az FVM fejezeti kezelésű előirányzatai között megtervezett SAPARD program előirányzatai felhasználásának nyomon követése az itt meghatározott költségvetési azonosító adatok alapján történik. Az előirányzat felhasználás figyelése törvényi soronként (ÁHT azonosítónként) és azon belül tranzakciós kódonként (KTK) szükséges. (Egy törvényi sor esetén az ÁHT azonosító állandó.) Az utalványon ennek megfelelően a „SAPARD támogatások igénylése” nyomtatványon forrásonként összesített utalandó forint összegeket tovább kell bontani a megfelelő törvényi sor(ok) és tranzakciós kódok szerint. Az utalvány adatai alapján elkészíti — a hazai társfinanszírozás lehívásához szükséges átutalási megbízást, amennyiben több ÁHT-t és/vagy KTK-t érint a lehívás, átutalási megbízás kiegészítő szelvényt állít ki az átutalási megbízás mellé, — és az EU támogatásból származó rész bevételi és kiadási oldalon történő pénzforgalom nélküli elszámolásához szükséges átutalási megbízás kiegészítő szelvényt. Az átutalási megbízáson a terhelendő számla a SAPARD fejezeti kezelésű előirányzat-felhasználási keretszámla az elismerendő számla pedig a SAPARD lebonyolítási számla. — A kedvezményezett részére történő kifizetésekhez szükséges átutalási megbízásokat, a támogatásigénylőt és az utalványt — az EU-nál és a Kincstárnál is bejelentett — SAPARD lebonyolítási számla felett rendelkezők (SH kijelölt alkalmazottai) írják cégszerűen alá és alkalmazzák az elfogadott bélyegzőlenyomatot. — Az átutalási megbízásokat, a támogatásigénylőt, az utalványt és az átutalási megbízás kiegészítő szelvényeket a SH benyújtja a Nemzeti Alaphoz.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes